sagorsarker/bangla-wikipedia huggingface dataset:
মুহাম্মদ ফয়সাল

মুহাম্মদ ফয়সাল (, ; জন্ম: ৪ আগস্ট ১৯৮৮) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপের পেশাদার ফুটবল লীগের শীর্ষ স্তর ধিভেহি প্রিমিয়ার লীগের ক্লাব ঈগলস এবং মালদ্বীপ জাতীয় দলের হয়ে গোলরক্ষক হিসেবে খেলেন।
২০০৬–০৭ মৌসুমে, মালদ্বীপীয় ক্লাব অল ইয়ুথ লিঙ্কেজের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; অল ইয়ুথ লিঙ্কেজের হয়ে তিন মৌসুমে ৪০ ম্যাচে অংশগ্রহণ করার পর ২০১০–১১ মৌসুমে তিনি ভিক্টরিতে যোগদান করেছেন, এরপূর্বে তিনি এক মৌসুমের জন্য এই ক্লাবের হয়ে ধারে খেলেছেন। ভিক্টরিতে দুই মৌসুম অতিবাহিত করার পর ভ্যালেন্সিয়ার সাথে চুক্তি স্বাক্ষর করেছেন, যেখানে তিনি ১৭ ম্যাচে অংশগ্রহণ করেছেন। পরবর্তীকালে, তিনি ঈগলস, ভ্যালেন্সিয়া, নিউ রেডিয়েন্ট এবং দা গান্দের হয়ে খেলেছেন। ২০২০–২১ মৌসুমে, তিনি দা গান্দে হতে ভ্যালেন্সিয়ায় যোগদান করেছেন। ২০২১–২২ মৌসুমে, তিনি ধারে ঈগলসে যোগদান করেছেন।
২০১০ সালে, ফয়সাল মালদ্বীপ অনূর্ধ্ব-২৩ দলের হয়ে মালদ্বীপের বয়সভিত্তিক পর্যায়ে অভিষেক করেছিলেন। এরপূর্বে ২০০৯ সালে তিনি মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ৩১ ম্যাচে অংশগ্রহণ করেছেন।
ব্যক্তিগতভাবে, ফয়সাল বেশ কিছু পুরস্কার জয়লাভ করেছেন, যার মধ্যে ২০০৬ সালে তৃতীয় বিভাগের সেরা গোলরক্ষক এবং ২০১৮ সাফ চ্যাম্পিয়নশিপের সবচেয়ে মূল্যবান খেলোয়াড়ের পুরস্কার অন্যতম। দলগতভাবে, ফয়সাল এপর্যন্ত ১০টি শিরোপা জয়লাভ করেছেন, যার মধ্যে ১টি অল ইয়ুথ লিঙ্কেজের হয়ে, ৩টি ভিক্টরির হয়ে, ১টি ভ্যালেন্সিয়ার হয়ে, ৪টি নিউ রেডিয়েন্টের হয়ে এবং ১টি মালদ্বীপের হয়ে জয়লাভ করেছেন।
মুহাম্মদ ফয়সাল ১৯৮৮ সালের ৪ঠা আগস্ট তারিখে মালদ্বীপের ফেনফুশিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
ফয়সাল মালদ্বীপ অনূর্ধ্ব-২৩ দলের হয়ে খেলার মাধ্যমে মালদ্বীপের প্রতিনিধিত্ব করেছেন। মালদ্বীপের বয়সভিত্তিক দলের হয়ে তিনি মাত্র ১ ম্যাচে অংশগ্রহণ করেছেন।
২০০৯ সালের ১৮ই এপ্রিল তারিখে, ২০ বছর, ৮ মাস ও ১৪ দিন বয়সে, ডান পায়ে ফুটবল খেলায় পারদর্শী ফয়সাল ভুটানের বিরুদ্ধে অনুষ্ঠিত ২০১১ এএফসি এশিয়ান কাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি মালদ্বীপ ৫–০ গোলের ব্যবধানে জয়লাভ করেছিল। মালদ্বীপের হয়ে অভিষেকের বছরে ফয়সাল সর্বমোট ১ ম্যাচে অংশগ্রহণ করেছেন। ২০১৯ সালের ১০ই অক্টোবর তারিখে, ২০২২ ফিফা বিশ্বকাপ বাছাইপর্বে সিরিয়ার বিরুদ্ধে অনুষ্ঠিত ম্যাচে তিনি মালদ্বীপের হয়ে প্রথমবারের মতো অধিনায়কের দায়িত্ব পালন করেছেন, ম্যাচটি সিরিয়া ১–২ গোলের ব্যবধানে জয়লাভ করেছিল, যেখানে তিনি পূর্ণ ৯০ মিনিট খেলেছিলেন।
ফাস্টবুট

ফাস্টবুট হচ্ছে একইসাথে একটি প্রটোকল এবং একটি টুল; একই নামে। এটি অ্যান্ড্রয়েড এসডিকে প্যাকেজের সাথেযুক্ত করা হয়ে থাকে, যাতে একটি হোস্ট কম্পিউটার থেকে ইউএসবির মাধ্যমে ফ্লাশ সিস্টেম ফাইল পরিবর্তন বা পরিবর্ধন করা সম্ভব হয়। এটি করতে হলে অ্যান্ড্রয়েডের ফাস্টবুট মোড সক্রিয় করা প্রয়োজন। যদি সক্রিয় থাকে তাহলে ইউএসবির মাধ্যমে নির্দিষ্ট সেটের কমান্ড লাইন গ্রহণ করে থাকবে। ফাস্টবুট একটি কাস্টম রিকোভারি ইমেজে বুট করার সক্ষমতা দেয়। ফাস্টবুট মোডে ইউএসবি ডেবাগিং সক্রিয় করা আবশ্যক হয়না। সকল অ্যান্ড্রয়েড ডিভাইসে ফাস্টবুট সক্রিয় করা যায়না। ফাস্টবুট ব্যবহার করতে হলে প্রতিটি ডিভাইসের একাধিক বিশেষ বাটন নির্দিষ্ট সময়ের জন্য বুট করতে ধরে থাকতে হয়।
অ্যান্ড্রয়েড ডিভাইস প্রস্তুতকারকরা ফাস্টবুট কার্যক্রম দিবে নাকি অন্য প্রটোকল ব্যবহার করবে; সে ব্যাপারে সিদ্ধান্ত নিতে পারে।
কী বা বাটন; যেটা চেপে ফাস্টবুটে যেতে হবে- সেটা ভেন্ডর বা মডেল হিসেবে ভিন্ন হয়ে থাকে।
স্যামসং ডিভাইসগুলোতে (নেক্সাস এস এবং গ্যালাক্সি নেক্সাস ডিভাইসগুলো বাদে) পাওয়ার, ভলিউম ডাউন এবং হোম বাটন চেপে ধরার ফলে ওডিন মোড সক্রিয় হয়। এটি ফাস্টবুটের জন্য স্যামসংয়ের নিজস্ব একটি বিকল্প প্রটোকল এবং টুল।
নিম্নে কিছু ফাষ্টবুট কমান্ড দেওয়া হল
নাট্যধর্মী ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কার

নাট্যধর্মী ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কার হল একাডেমি অব টেলিভিশন আর্টস অ্যান্ড সায়েন্সেস কর্তৃক প্রদত্ত বার্ষিক পুরস্কার। প্রাইমটাইম এমি পুরস্কারের অংশ হিসেবে নাট্যধর্মী ধারাবাহিকের পার্শ্ব অভিনেত্রীদের সেরা অভিনয়ের স্বীকৃতি হিসেবে এই পুরস্কার প্রদান করা হয়। পার্শ্ব অভিনয়ের বিভাগগুলো নির্দিষ্ট ধারা বা লিঙ্গ অনুযায়ী ভিন্ন ছিল না। ২২তম প্রাইমটাইম এমি পুরস্কার থেকে নাট্যধর্মী ধারাবাহিকের পার্শ্ব অভিনেত্রীরা এককভাবে প্রতিযোগিতা করছেন। যাই হোক, নাট্যধর্মী অভিনয়ে প্রায়ই মিনি ধারাবাহিক, টেলিভিশন চলচ্চিত্র, এবং অতিথি অভিনয়শিল্পীরাও প্রধান অভিনয়শিল্পী প্রতিযোগীদের সাথে প্রতিদ্বন্দ্বিতা করে।
ন্যান্সি মার্চেন্ড এই বিভাগে সর্বাধিক চারটি পুরস্কার অর্জন করেছেন। অন্যদিকে, টাইন ডেলি এই বিভাগে সর্বাধিক আটটি মনোনয়ন লাভ করেছেন। সাম্প্রতিক বিজয়ী জিলিয়ান অ্যান্ডারসন "দ্য ক্রাউন" (২০২১) টিভি ধারাবাহিকে মার্গারেট থ্যাচার চরিত্রে অভিনয় করে এই পুরস্কার অর্জন করেছেন।
সীমিত বা সংকলিত ধারাবাহিক বা চলচ্চিত্রে সেরা পার্শ্ব অভিনেত্রী বিভাগে প্রাইমটাইম এমি পুরস্কার

সীমিত বা সংকলিত ধারাবাহিক বা চলচ্চিত্রে সেরা পার্শ্ব অভিনেত্রী বিভাগে প্রাইমটাইম এমি পুরস্কার হল একাডেমি অব টেলিভিশন আর্টস অ্যান্ড সায়েন্সেস কর্তৃক প্রদত্ত বার্ষিক পুরস্কার। প্রাইমটাইম এমি পুরস্কারের অংশ হিসেবে রাত্রিকালীন নেটওয়ার্কের সীমিত বা সংকলিত ধারাবাহিকের কোন মৌসুমের বা টিভি চলচ্চিত্রের সেরা প্রধান অভিনেত্রীর অসামান্য অভিনয়ের জন্য এই পুরস্কার প্রদান করা হয়।
১৯৭৫ সালের ১৯শে মে ২৭তম প্রাইমটাইম এমি পুরস্কারে প্রথমবার জুলিয়েট মিলস "কিউবি সেভেন"-এ সামান্থা কোডি চরিত্রে অভিনয় করে এই পুরস্কার লাভ করেন।
প্রতিষ্ঠার পর থেকে ৩৮ জন অভিনেত্রীকে এই পুরস্কার প্রদান করা হয়েছে। রেজিনা কিং, জেন আলেকজান্ডার, জুডি ডেভিস, কলিন ডিউহার্স্ট ও মেয়ার উইনিংহাম এই বিভাগে ২টি করে পুরস্কার অর্জন করেছেন। অন্যদিকে, ক্যাথি বেটস সর্বাধিক সাতটি মনোনয়ন লাভ করেছেন।
হাস্যরসাত্মক ধারাবাহিকে সেরা পার্শ্ব অভিনেতা বিভাগে প্রাইমটাইম এমি পুরস্কার

এহাস্যরসাত্মক ধারাবাহিকে সেরা পার্শ্ব অভিনেতা বিভাগে প্রাইমটাইম এমি পুরস্কার হল একাডেমি অব টেলিভিশন আর্টস অ্যান্ড সায়েন্সেস কর্তৃক প্রদত্ত বার্ষিক পুরস্কার। প্রাইমটাইম এমি পুরস্কারের অংশ হিসেবে রাত্রিকালীন নেটওয়ার্কের সীমিত বা সংকলিত ধারাবাহিকের কোন মৌসুমের বা টিভি চলচ্চিত্রের সেরা প্রধান অভিনেত্রীর অসামান্য অভিনয়ের জন্য এই পুরস্কার প্রদান করা হয়। শুরুর দিকে পার্শ্ব অভিনয়ের বিভাগগুলো নির্দিষ্ট ধারা বা লিঙ্গ অনুযায়ী ভিন্ন ছিল না। ২২তম প্রাইমটাইম এমি পুরস্কার থেকে হাস্যরসাত্মক ধারাবাহিকের পার্শ্ব অভিনেতারা এককভাবে প্রতিযোগিতা করছেন। যাই হোক, হাস্যরসাত্মক অভিনয়ে প্রায়ই মিনি ধারাবাহিক, টেলিভিশন চলচ্চিত্র, এবং অতিথি অভিনয়শিল্পীরাও প্রধান অভিনয়শিল্পী প্রতিযোগীদের সাথে প্রতিদ্বন্দ্বিতা করে।
ডন নটস এই বিভাগে সর্বাধিক তিনটি পুরস্কার অর্জন করেছেন। অন্যদিকে, ডেভিড হাইড পিয়ার্স এই বিভাগে সর্বাধিক ১০টি মনোনয়ন লাভ করেছেন। সাম্প্রতিক বিজয়ী ব্রেট গোল্ডস্টিন "টেড ল্যাসো" (২০২১) টিভি ধারাবাহিকে অভিনয় করে এই পুরস্কার অর্জন করেছেন।
নাট্যধর্মী ধারাবাহিকে সেরা পার্শ্ব অভিনেতা বিভাগে প্রাইমটাইম এমি পুরস্কার

নাট্যধর্মী ধারাবাহিকে সেরা পার্শ্ব অভিনেতা বিভাগে প্রাইমটাইম এমি পুরস্কার হল একাডেমি অব টেলিভিশন আর্টস অ্যান্ড সায়েন্সেস কর্তৃক প্রদত্ত বার্ষিক পুরস্কার। প্রাইমটাইম এমি পুরস্কারের অংশ হিসেবে রাত্রিকালীন নেটওয়ার্কের সীমিত বা সংকলিত ধারাবাহিকের কোন মৌসুমের বা টিভি চলচ্চিত্রের সেরা প্রধান অভিনেত্রীর অসামান্য অভিনয়ের জন্য এই পুরস্কার প্রদান করা হয়। শুরুর দিকে পার্শ্ব অভিনয়ের বিভাগগুলো নির্দিষ্ট ধারা বা লিঙ্গ অনুযায়ী ভিন্ন ছিল না। ২২তম প্রাইমটাইম এমি পুরস্কার থেকে নাট্যধর্মী ধারাবাহিকের পার্শ্ব অভিনেতারা এককভাবে প্রতিযোগিতা করছেন। যাই হোক, হাস্যরসাত্মক অভিনয়ে প্রায়ই মিনি ধারাবাহিক, টেলিভিশন চলচ্চিত্র, এবং অতিথি অভিনয়শিল্পীরাও প্রধান অভিনয়শিল্পী প্রতিযোগীদের সাথে প্রতিদ্বন্দ্বিতা করে।
প্রতিষ্ঠার পর থেকে ৪৬ জন অভিনেতাকে এই পুরস্কার প্রদান করা হয়েছে। পিটার ডিংকলেজ এই বিভাগে সর্বাধিক চারটি পুরস্কার অর্জন করেছেন এবং সর্বাধিক আটটি মনোনয়ন লাভ করেছেন। সাম্প্রতিক বিজয়ী টোবিয়াস মেনজিস দ্য ক্রাউন টিভি ধারাবাহিকে প্রিন্স ফিলিপ চরিত্রে অভিনয় করে এই পুরস্কার লাভ করেন।
ফিদান দোগান

ফিদান দোগান (১৭ই জানুয়ারি ১৯৮২  - ৯ই জানুয়ারি ২০১৩) ছিলেন একজন কুর্দি সক্রিয় কর্মী এবং কুর্দিস্তান ওয়ার্কার্স পার্টির সদস্য। তিনি প্যারিসের কুর্দি তথ্য কেন্দ্রে কাজ করেছিলেন এবং ফ্রান্সে অনুষ্ঠিত ব্রাসেলস ভিত্তিক কুর্দি ন্যাশনাল কংগ্রেসের প্রতিনিধিত্ব করেছিলেন। ২০১৩ সালের ৯ই জানুয়ারি কুর্দিস্তান তথ্যকেন্দ্র প্রাঙ্গণে কুর্দি কর্মী সাকিঁ জান্সিজ, ফিদান দোগান এবং লায়লা সয়লেমেজকে মাথায় গুলি করে হত্যা করা হয়। ফ্রান্সের তদন্তে অসংখ্য ইঙ্গিত পাওয়া গিয়েছিল যে সন্দেহভাজন হত্যাকারী ওমার গনি, যিনি অপরাধের কয়েক দিন পরে গ্রেপ্তার হয়েছিলেন, তিনি তুর্কি সিক্রেট সার্ভিসের (এমআইটি) পক্ষে কাজ করছিলেন।
দক্ষিণ তুরস্কের এলবিস্তানে জন্মগ্রহণ করে, অল্প বয়সেই দোগান ফ্রান্সে চলে গিয়েছিলেন। তিনি স্ত্রাসবুরে বড় হয়েছেন এবং সেখানেই নিজের বিশ্ববিদ্যালয়ের শিক্ষা সমাপ্ত করেছেন। তিনি কুর্দিস্তান ন্যাশনাল কংগ্রেসের সঙ্গে যুক্ত ছিলেন এবং একজন সক্রিয় নারী অধিকার কর্মী ছিলেন।
২০১৩ সালের ৯ই জানুয়ারি প্যারিসে তাঁকে হত্যা করা হয়। তাঁর সঙ্গেই সাকিঁ জান্সিজ এবং লায়লা সয়লেমেজকেও হত্যা করা হয়েছিল। ১৭ই জানুয়ারি দিয়ারবাকিরে হাজার হাজার কুর্দি এক অনুষ্ঠানে সমবেত হয়ে এই তিন মহিলাকে স্মরণ করেন। মৃত্যুর পর, তাঁর অন্ত্যেষ্টিক্রিয়া সম্পন্ন করেছিলেন একজন আলেভি দেদে। তাঁকে এলবিস্তান জেলার কাহরমানমারাস প্রদেশে তাঁর পরিবারের গ্রামে সমাধিস্থ করা হয়েছিল।
তাঁর মৃত্যুর পর বিভিন্ন ব্যক্তিত্বের শ্রদ্ধাঞ্জলি অর্পন থেকে বোঝা যায় যে তিনি রাজনৈতিক মহলে সুপরিচিত ছিলেন, সেইসাথে তিনি ছিলেন পিকেকে -এর অন্যতম প্রতিষ্ঠাতা আব্দুল্লাহ ওজালানের ঘনিষ্ঠ। ইউরোপীয় পার্লামেন্টের প্রেসিডেন্ট, মার্টিন শুলজ, স্বয়ং উপস্থিত থেকে তাঁর পরিবারের প্রতি সমবেদনা জানিয়েছিলেন। ইউরোপের পার্লামেন্টারি অ্যাসেম্বলি কাউন্সিলের তুরস্কের প্রতিবেদক, জোসেটে ডুরিউ, প্রদীপ্ত পরিভাষায় তাঁর প্রতি শ্রদ্ধা জানিয়েছিলেন।
ফ্রঁসোয়া ওলঁদের দেওয়া বিবৃতি যে তিনি প্যারিসে নিহত তিন নারীর একজনকে জানতেন (যার পরে তুর্কি প্রধানমন্ত্রী রেজেপ তাইয়িপ এরদোয়ান তীব্র প্রতিক্রিয়া ব্যক্ত করেছিলেন), তার থেকে ধারণা করা হয়েছিল যে দোগানও ফরাসি প্রেসিডেন্টের সঙ্গে নিয়মিত যোগাযোগে ছিলেন।
তাঁর মৃত্যুর পর, এই জল্পনা ছিল যে তিন মহিলার হত্যাকাণ্ডের ঘটনা আসলে তুর্কি কর্তৃপক্ষ এবং ওজালানের মধ্যে সম্প্রতি শুরু হওয়া শান্তি প্রক্রিয়াকে ব্যর্থ করার একটি প্রচেষ্টা।
প্যারিসে নিষিদ্ধ পিকেকে- এর অন্যতম সহকর্মী সহ তিনজন কুর্দি কর্মীকে ২০১৩ সালের জানুয়ারিতে হত্যার সন্দেহভাজন একজন ৩৪ বছর বয়সী তুর্কি ব্যক্তি ওমার গনি, প্যারিসের একটি হাসপাতালে বিচার শুরু হওয়ার কয়েকদিন আগে মারা যান।
প্রতিঘাত (১৯৮৭-এর চলচ্চিত্র)

প্রতিঘাত চন্দ্রশেখর নার্ভেকার পরিচালিত, সুজাতা মেহতা প্রধান চরিত্রে অভিনীত ১৯৮৭ সালের একটি হিন্দি নারীবাদী নাটক চলচ্চিত্র। এটি তত্তেমপুদি কৃষ্ণ পরিচালিত তেলুগু চলচ্চিত্র প্রতিঘটনা (১৯৮৬) এর পুনর্নির্মাণ ছিল, যার প্রধান চরিত্রে ছিলেন বিজয়াশান্তি।
সীমিত বা সংকলিত ধারাবাহিক বা চলচ্চিত্রে সেরা পার্শ্ব অভিনেতা বিভাগে প্রাইমটাইম এমি পুরস্কার

সীমিত বা সংকলিত ধারাবাহিক বা চলচ্চিত্রে সেরা পার্শ্ব অভিনেতা বিভাগে প্রাইমটাইম এমি পুরস্কার হল একাডেমি অব টেলিভিশন আর্টস অ্যান্ড সায়েন্সেস কর্তৃক প্রদত্ত বার্ষিক পুরস্কার। প্রাইমটাইম এমি পুরস্কারের অংশ হিসেবে রাত্রিকালীন নেটওয়ার্কের সীমিত বা সংকলিত ধারাবাহিকের কোন মৌসুমের বা টিভি চলচ্চিত্রের সেরা পার্শ্ব অভিনেতার অসামান্য অভিনয়ের জন্য এই পুরস্কার প্রদান করা হয়।
১৯৭৫ সালের পূর্বে সীমিত ধারাবাহিক বা চলচ্চিত্রের পার্শ্ব অভিনেতারা হাস্যরসাত্মক বা নাট্যধর্মী বিভাগে অন্তর্ভুক্ত হত। ১৯৭৫ থেকে ১৯৭৮ সাল পর্যন্ত এই পুরস্কারটি হাস্যরসাত্মক বা নাট্যধর্মী বিশেষানুষ্ঠানে পার্শ্ব অভিনেতার সেরা একক অভিনয় নামে পরিচিত ছিল। এই বিভাগের নাম এরূপ হওয়া স্বত্ত্বেও একটি মিনি ধারাবাহিকে একাধিক পর্বে অভিনয় করা অভিনেতারাও এই পুরস্কারের মনোনয়ন লাভ করতেন। ১৯৭৯ সালে এই পুরস্কারের নামকরণ করা হয় সীমিত ধারাবাহিক বা বিশেষানুষ্ঠানে সেরা পার্শ্ব অভিনেতা। ১৯৮৬ সালে এই বিভাগের নাম পরিবর্তন করে মিনি ধারাবাহিক বা বিশেষানুষ্ঠানে সেরা পার্শ্ব অভিনেতা নামকরণ করা হয়। ১৯৯৮ সালের এর নামকরণ করা হয় মিনি ধারাবাহিক বা চলচ্চিত্রে সেরা পার্শ্ব অভিনেতা।
১৯শে মে ২৭তম প্রাইমটাইম এমি পুরস্কারে প্রথমবার অ্যান্থনি কোয়ায়েল "কিউবি সেভেন"-এ টম ব্যানিস্টার চরিত্রে অভিনয় করে এই পুরস্কার লাভ করেন। প্রতিষ্ঠার পর থেকে ৪৫ জন অভিনেতাকে এই পুরস্কার প্রদান করা হয়েছে। বিউ ব্রিজেস এই বিভাগে দুটি পুরস্কার অর্জন করেছেন। অন্যদিকে, ব্রায়ান ডেনেহি সর্বাধিক চারটি মনোনয়ন লাভ করেছেন।
হুসাইন শরিফ

হুসাইন শরিফ (; জন্ম: ৫ সেপ্টেম্বর ১৯৯৮) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপের পেশাদার ফুটবল লীগের শীর্ষ স্তর ধিভেহি প্রিমিয়ার লীগের ক্লাব মাজিয়া এবং মালদ্বীপ জাতীয় দলের হয়ে গোলরক্ষক হিসেবে খেলেন।
২০১৫–১৬ মৌসুমে, মালদ্বীপীয় ফুটবল ক্লাব মাজিয়ার যুব পর্যায়ের হয়ে খেলার মাধ্যমে শরিফ ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬ সালে, মাজিয়ার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।
তিনি ২০১৮ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ২ ম্যাচে অংশগ্রহণ করেছেন। ২০১৯ সালে, শরিফ মালদ্বীপ অনূর্ধ্ব-২৩ দলের হয়ে মালদ্বীপের বয়সভিত্তিক পর্যায়ে অভিষেক করেছিলেন।
হুসাইন শরিফ ১৯৯৮ সালের ৫ই সেপ্টেম্বর তারিখে মালদ্বীপের কিনবিধুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
শরিফ মালদ্বীপ অনূর্ধ্ব-২৩ দলের হয়ে খেলার মাধ্যমে মালদ্বীপের প্রতিনিধিত্ব করেছেন। মালদ্বীপের বয়সভিত্তিক দলের হয়ে তিনি ৩ ম্যাচে অংশগ্রহণ করেছেন।
২০১৮ সালের ৩রা নভেম্বর তারিখে, মাত্র ২০ বছর, ১ মাস ও ২৯ দিন বয়সে, ডান পায়ে ফুটবল খেলায় পারদর্শী শরিফ মালয়েশিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি মালয়েশিয়া ০–৩ গোলের ব্যবধানে জয়লাভ করেছিল। জাতীয় দলের হয়ে অভিষেকের ১৬ মিনিট পর, মালদ্বীপের জার্সি গায়ে প্রথম গোলটি হজম করেছেন; অভিষেক ম্যাচের ১৬তম মিনিটে জাকুয়ান আদহার গোলটি হজম করার মাধ্যমে তিনি আন্তর্জাতিক ফুটবলে তার প্রথম গোলটি হজম করেছেন। মালদ্বীপের হয়ে অভিষেকের বছরে শরিফ সর্বমোট ১ ম্যাচে অংশগ্রহণ করেছেন।
রহিম আলি

রহিম আলি (, ; জন্ম: ২১ এপ্রিল ২০০০) হলেন একজন ভারতীয় পেশাদার ফুটবল খেলোয়াড়। তিনি বর্তমানে ভারতের পেশাদার ফুটবল লিগের শীর্ষ স্তর ইন্ডিয়ান সুপার লিগের ক্লাব চেন্নাইয়িন এবং ভারত জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।
২০১২–১৩ মৌসুমে, ভারতীয় ফুটবল ক্লাব মোহনবাগান নার্সারির হয়ে খেলার মাধ্যমে রহিম ফুটবল জগতে প্রবেশ করেছেন এবং পরবর্তীকালে মোহনবাগান এবং এআইএফএফ এলিটের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৯ মৌসুমে, ভারতীয় ক্লাব ইন্ডিয়ান অ্যারোসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ইন্ডিয়ান অ্যারোসের হয়ে ২ মৌসুমে ৩০ ম্যাচে ৬টি গোল করার পর ২০-১৯–২০ মৌসুমে তিনি চেন্নাইয়িনে যোগদান করেছেন।
২০১৭ সালে, রহিম ভারত অনূর্ধ্ব-১৭ দলের হয়ে ভারতের বয়সভিত্তিক পর্যায়ে অভিষেক করেছিলেন। প্রায় ২ বছর যাবত ভারতের বয়সভিত্তিক দলের হয়ে খেলার পর, তিনি ২০২১ সালে ভারতের হয়ে আন্তর্জাতিক পর্যায়ে অভিষেক করেছেন; ভারতের জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।
রহিম আলি ২০০০ সালের ২১শে এপ্রিল তারিখে ভারতের পশ্চিমবঙ্গের ব্যারাকপুরে জন্মগ্রহণ করেছেন এবং সেখানেই তার শৈশব অতিবাহিত করেছেন।
রহিম ভারত অনূর্ধ্ব-১৭, ভারত অনূর্ধ্ব-২০ এবং ভারত অনূর্ধ্ব-২৩ দলের হয়ে খেলার মাধ্যমে ভারতের প্রতিনিধিত্ব করেছেন। ২০১৭ সালের ৬ই অক্টোবর তারিখে তিনি ২০১৭ ফিফা অনূর্ধ্ব-১৭ বিশ্বকাপে মার্কিন যুক্তরাষ্ট্র অনূর্ধ্ব-১৭ দলের বিরুদ্ধে ম্যাচে ভারত অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ভারত অনূর্ধ্ব-১৭ দলের হয়ে তিনি ২০১৭ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে তার দল গ্রুপ পর্ব শেষে কোন পয়েন্ট অর্জন করতে ব্যর্থ হয়ে গ্রুপ পর্ব থেকেই বিদায় নিয়েছিল। এই আসরে তিনি ৩ ম্যাচে অংশগ্রহণ করেছিলেন।
২০২১ সালের ২রা সেপ্টেম্বর তারিখে, মাত্র ২১ বছর, ৪ মাস ও ১২ দিন বয়সে, ডান পায়ে ফুটবল খেলায় পারদর্শী রহিম নেপালের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ভারতের হয়ে অভিষেক করেছেন। উক্ত ম্যাচের ৪৬তম মিনিটে মধ্যমাঠের খেলোয়াড় গ্লান মার্টিন্সের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ভারত ১–১ গোলে ড্র করেছিল।
এলজা নাইগো ঘটনা

এলজা নাইগো ঘটনাটি হল, ১৯২৭ সালের ২৭শে আগস্ট তুরস্কের ইস্তাম্বুলে ওসমান বে নামক একজন তুর্কি কর্মকর্তা এলজা নাইগো নামে এক ইহুদি মহিলাকে হত্যা করেন। এর পর তাঁর অন্ত্যেষ্টিক্রিয়ার পদযাত্রায় সরকারবিরোধী এক বিক্ষোভ ছড়িয়ে পড়েছিল, যেটিকে কর্তৃপক্ষ তুরস্ক বিরোধী অপরাধ হিসেবে গণ্য করেছিল। তুর্কি সরকার অভিযোগ করেছিল যে বিক্ষোভ প্রকাশের সময় যে স্লোগানগুলি ব্যবহৃত হয়েছিল তা তুর্কিত্বের বিরুদ্ধে। বিক্ষোভের পরে, নয়জন ইহুদি বিক্ষোভকারীকে আটক করা হয়েছিল, যাদের ত্রিশ দিন পরে প্রথম বিচারের পর ছেড়ে দেওয়া হয়েছিল।
বাইশ বছর বয়সী এলজা নাইগো ছিলেন তুরস্কের ন্যাশনাল ইন্স্যুরেন্স কোম্পানির টাইপিস্ট। হেবেলি দ্বীপে ছুটির কাটানোর সময়, একজন মুসলিম তুর্কি কর্মকর্তা ওসমান বে তাঁর প্রেমে পড়েন। ওসমান বে বয়সে এলজার চেয়ে ৩০ বছরের বড় ছিলেন, কোন সাড়া না পাওয়া সত্ত্বেও তিনি বে দ্বীপের চারপাশে এলজাকে অনুসরণ করে বেড়াতেন। হতাশ হয়ে, এলজা নাইগো তাঁর ছুটি কমিয়ে বাড়ি ফিরে যান। ওসমান ছিলেন একজন বিবাহিত পুরুষ, একজন বাবা এবং দাদু। তিনি এলজাকে হুমকি দিয়েছিলেন এবং তাঁকে অপহরণের চেষ্টা করেছিলেন। নাইগো পরিবারে পুলিসে অভিযোগ করেছিলেন। এরপর এক ইহুদি সহকর্মীর সাথে এলজা নাইগোর বাগদান হয়। বাগদান ঘটনায় ক্ষুব্ধ ওসমান বে এলজা নাইগোকে ধাওয়া করেন এবং রাস্তার মধ্যে ছুরি দিয়ে তাঁকে হত্যা করেন। ওসমানকে গ্রেফতার করা হয় এবং দোষী সাব্যস্ত করা হয়েছিল। প্রথমদিকে সংবাদ মাধ্যম এলজার প্রতি সহানুভূতিশীল ছিল। তবে এলজার শেষকৃত্যের পরে তুর্কি সংবাদপত্রগুলি তাদের মনোভাব পরিবর্তন করে এবং তুর্কি প্রজাতন্ত্রের বিরুদ্ধে বিক্ষোভ দেখানোর জন্য ইহুদিদের অন্ত্যেষ্টিক্রিয়াকে অজুহাত হিসেবে ব্যবহার করার অভিযোগ আনে।
অন্ত্যেষ্টিক্রিয়া চলাকালীন, তুর্কি সরকারের বিরুদ্ধে একটি বিক্ষোভ প্রদর্শন অনুষ্ঠিত হয়। এটি তুর্কি সংবাদমাধ্যমে ইহুদি-বিদ্বেষী প্রতিক্রিয়া সৃষ্টি করেছিল। তুর্কি অভিজাতরা ইহুদিদের শিক্ষা দেবার জন্য দাবি করেছিলেন যে বিক্ষোভের সময় ব্যবহৃত স্লোগানগুলি ছিল তুর্কিত্বের উপর আক্রমণ। "তুর্কিত্ব"কে আঘাত করার অভিযোগে অবিলম্বে নয়জন বিক্ষোভকারীকে গ্রেপ্তার করা হয়েছিল, কিন্তু প্রথম বিচারে তাদের অভিযোগ থেকে খালাস দেওয়া হয়েছিল। পরে, নয়জন ইহুদি এবং হত্যার সাক্ষী একজন রাশিয়ান ব্যক্তির বিরুদ্ধে দ্বিতীয় বিচার শুরু হয়। অভিযুক্ত ব্যক্তিদের গ্রেফতার করা হয়। তাদের মধ্যে চারজনকে "তুর্কি দণ্ডবিধি"র নির্দিষ্ট অপরাধের জন্য দণ্ডিত করা হয়েছিল।
হ্যারাসম্যাপ (মোবাইল অ্যাপ)

হ্যারাসম্যাপ একটি অলাভজনক মোবাইল এবং অনলাইন প্রযুক্তি যা মিশর জুড়ে যৌন হয়রানির সামাজিক গ্রহণযোগ্যতা কমাতে দ্বিমুখে প্রবাহিত তথ্যের ম্যাপিং ব্যবহার করে।
২০০৫ সাল পর্যন্ত, হ্যারাসম্যাপ- এর সহ-প্রতিষ্ঠাতা রেবেকা চিয়াও মিশরীয় মহিলাদের দৈনন্দিন জীবনে যৌন হয়রানি বিস্তারের ঘটনার অন্বেষণ করা শুরু করেন এবং অবশেষে, বন্ধু এবং স্বেচ্ছাসেবকদের সাহায্যে, একটি প্রচারাভিযান শুরু করেন। এটি মিশরীয় নারী অধিকার কেন্দ্র দ্বারা গৃহীত হয়। যদিও এই প্রচেষ্টার লক্ষ্য ছিল মিশরের যৌন নির্যাতনের আইন পরিবর্তন করা যাতে অপরাধকে আরও ভালো ভাবে সনাক্ত করা যায়, কিন্তু আরও জরুরি কোনপদক্ষেপ নেওয়ার জন্য চাপ আসছিল। মিশরীয় নারী অধিকার কেন্দ্র কর্তৃক পরিচালিত ২০০৮ সালের একটি গবেষণায়, গবেষকরা জানতে পারেন, যে ১,০১০ জন মহিলার মধ্যে তারা জরিপ করেছেন, তাঁদের মধ্যে ৮৩% মিসরীয় নারী এবং ৯৮% বিদেশী নারী বলেছেন যে মিশরে তারা যৌন হয়রানির শিকার হয়েছেন। বাস্তব ক্ষেত্রে কিছু পদক্ষেপ নেওয়ার সময় এসেছে বিবেচনা করে, চিয়াও এবং হ্যারাসম্যাপের সহ-প্রতিষ্ঠাতা এঙ্গি গজলান একটি মোবাইল সহযোগী জনগোষ্ঠীর শক্তি কাজে লাগানোর সিদ্ধান্ত নেন এবং ফ্রন্টলাইনএসএমএস ও উশাহিদিকে সংযুক্ত করে হ্যারাসম্যাপ- এর প্রযুক্তিগত ভিত্তি তৈরি করেন। 
২০১০ সালে রেবেকা চিয়াও (প্রকল্পের নেতা), এঙ্গি গজলান, আমেল ফাহমি (গবেষণা বিভাগের প্রধান তদন্তকারী) এবং সাওসান গাদ হ্যারাসম্যাপ সহ-প্রতিষ্ঠা করেছিলেন।
স্বেচ্ছাসেবী-ভিত্তিক উদ্যোগ হিসাবে, হ্যারাসম্যাপ- এর লক্ষ্য মিশরে যৌন নির্যাতন এবং লাঞ্ছনার সামাজিক গ্রহণযোগ্যতা শেষ করা। এর দ্বিমুখী প্রবাহের ম্যাপিং পরিষেবা এবং সম্প্রদায় বিস্তার পরিষেবা ছাড়াও, হ্যারাসম্যাপ নারী এবং পুরুষ উভয়ের জন্য আত্মরক্ষার শিক্ষা এবং গোষ্ঠীগত শিক্ষা প্রদান করে।
যখন কেউ যৌন নির্যাতনের ঘটনার সম্মুখীন হন বা সাক্ষী হন, তারা একটি অনলাইন বিবৃতি পূরণ করতে পারেন অথবা এসএমএস, ই-মেইল, টুইটার বা ফেসবুকের মাধ্যমে প্রতিবেদন পাঠাতে পারেন ঘটনার বিবরণের পাশাপাশি ঠিকানা, রাস্তার নাম এবং জনসাধারণের প্রয়োজনীয় বিষয়বস্তু দিয়ে। হ্যারাসম্যাপ তারপর বিবৃতির সত্যতা যাচাই করে এবং সেই তথ্য মিশরের গুগল ম্যাপে রাখে, এরপর যৌন নির্যাতনের চিহ্নিত স্থানগুলিকে স্থানীয়করণ করে। মানচিত্রে লাল বিন্দু দেখা যাবে যেখানে যৌন নির্যাতনের ঘটনা ঘটেছে।
হ্যারাসম্যাপ স্বেচ্ছাসেবীরা যেখানে ঘটনা ঘটেছেন সেসব এলাকা পরিদর্শন করেন এবং যৌন হয়রানি কাকে বলে ও এর অবসানের জন্য কি করা যায় সে সম্পর্কে সচেতনতা বৃদ্ধির কাজ করেন। স্থানীয় দোকান মালিক, পুলিশ কর্মকর্তা, দারোয়ান এবং অন্যান্য জন স্থানগুলির সাথে বৈঠক করে, হ্যারাসম্যাপ দল তাদের আশেপাশের এলাকাগুলিকে "হয়রানি মুক্ত অঞ্চল" করার জন্য তাদের একত্রিত করার কাজ করে।
হ্যারাসম্যাপ ২০১১ সালের ওয়ার্ল্ড সামিট যুব পুরস্কার এবং ২০১২ সালে ডয়েশ ভেলে সেরা ব্লগ পুরস্কার 'দ্য বেস্ট ইউজ অফ টেকনোলজি ফর সোশ্যাল গুড' জিতেছিল এবং এটি এখন নাহদে এল মাহরুসাতে উন্নয়নে সহায়তা প্রাপ্ত একটি সামাজিক উদ্যোগ। হ্যারাসম্যাপ- এর প্রতিষ্ঠার পর থেকে, অনুরূপ উদ্যোগ গ্রহণে সাহায্যের জন্য ২৫টি দেশের কর্মীরা তাঁদের কাছে এসেছেন। ২০১২ সালে, কানাডার ইন্টারন্যাশনাল ডেভেলপমেন্ট রিসার্চ সেন্টার (আইডিআরসি) মিসরে অংশগ্রহণকারীদের জমা দেওয়া প্রতিবেদনের উপর ভিত্তি করে এবং জনসম্পৃক্ত তথ্য সংগ্রহ ও ব্যবহারে পদ্ধতিগত বিষয়গুলির উপর তথ্য সংগ্রহ করে যৌন নির্যাতনে অধ্যয়ন চালিয়ে যাওয়ার জন্য হ্যারাসম্যাপ- কে অনুদান প্রদান করে।
শরীর মালিশ

শরীর মালিশ হলো হাত দিয়ে টিপে শরীরে রক্তসঞ্চালন বৃদ্ধি এবং আরাম প্রদানের পদ্ধতি। বই-পত্রে এটি অঙ্গমর্দন হিসাবেও বর্ণিত। ইংরেজিতে একে বলে মাসাজ ()। সারা পৃথিবীতেই গায়ে ব্যথার উপশম হিসাবে শরীর মালিশ করার রীতি প্রচলিত আছে। বিশেষ করে কোমর ব্যথা, ঘাড়ে এবং কাঁধে ব্যথার স্বল্পস্থায়ী উপশমের স্বার্থে
শরীর মালিশ একটি কার্যকর পদ্ধতি। মাথার যন্ত্রণাতেও মালিশের উপযোগিতা রয়েছে। শিশুরাও গাত্র মর্দনে উপকৃত হয়।
যথোপযুক্তভাবে শরীর মালিশ করা হলে বেশ কিছু সুফল পাওয়া যেতে পারে। যথা:
নেভাহ জ্যানি গ্যালিগোস হত্যাকাণ্ড

নেভাহ জ্যানি গ্যালিগোস (আগস্ট ১, ২০০৪ - সেপ্টেম্বর ২১, ২০০৭) কলোরাডোর ডেনভারের একটি শিশু ছিল যাকে তার মায়ের লিভ-ইন বয়ফ্রেন্ড হত্যা করেছিল। তার মৃত্যুর পর, ডেনভারের মানব সেবা বিভাগ বলেছে যে তারা তাদের এজেন্সির উন্নতি করবে।
২০০৭ সালের ২১ শে সেপ্টেম্বর ডেনভার পুলিশ ডিপার্টমেন্ট নেভারের মা মিরিয়াম গ্যালেগোসের কাছ থেকে ৯১১ নম্বরে ফোন পায়। তিনি দাবি করেছিলেন যে তার মেয়েকে অপহরণ করা হয়েছে, তার হাত থেকে ছিনিয়ে নেওয়া হয়েছে। গ্যালেগোস অনুমিত অপহরণকারী এবং তিনি যে গাড়িতে ছিলেন তার একটি বিবরণ দিয়েছিলেন, তিনি যোগ করেছিলেন যে তিনি যাত্রী ছিলেন এবং তিনি চালককে দেখতে অক্ষম ছিলেন। গ্যালেগোস পুলিশকে তার অ্যাপার্টমেন্টে প্রবেশের অনুমতি দিয়েছিলেন যাতে তারা তাদের অনুসন্ধানে সহায়তা করার জন্য তার মেয়ের একটি ছবি পেতে পারে। একবার অ্যাপার্টমেন্টের ভিতরে পুলিশ লক্ষ্য করেছিল "বসার ঘরের মেঝেতে একটি কাগজের তোয়ালে যার উপর রক্ত বা অন্য কোনও ধরনের শারীরিক তরল ছিল"।
সেদিনের পরে, গ্যালিগোস পুলিশের প্রশ্নের উত্তর দিতে সম্মত হন। তিনি তাদের বলেছিলেন যে তিনি কর্মস্থলে একটি টেলিফোন কল পেয়েছিলেন। একই দিন তিনি ৯৯১টিরও বেশি কল করেছিলেন। কলটি তার বয়ফ্রেন্ডের কাছ থেকে ছিল যার নাম তিনি অ্যাঞ্জেল মন্টোয়া বলেছিলেন। তিনি তাকে বাড়িতে আসতে বলেছিলেন কিন্তু কেন তা ব্যাখ্যা করেননি। গ্যালিগোস কাজ ছেড়ে বাড়ি চলে যায়। যখন তিনি তার অ্যাপার্টমেন্টে প্রবেশ করলেন তখন তিনি তার মেয়ে নেভাকে শ্বাস বন্ধ অবস্থায় দেখতে পান। তিনি দাবি করেছিলেন যে তিনি "নেভায় বায়ু প্রবেশ করার" চেষ্টা করেছিলেন কিন্তু তাকে পুনরুজ্জীবিত করতে পারেননি। তিনি পুলিশকে জানান যে তিনি এবং মনতোয়া অ্যাম্বুলেন্স না ডাকার সিদ্ধান্ত নিয়েছেন কিন্তু পরিবর্তে নেভাহের মৃতদেহকে একটি "সাদা আবর্জনার ব্যাগে" রাখার সিদ্ধান্ত নিয়েছেন, যা তারা তারপরে একটি "কালো আবর্জনাব্যাগের" ভিতরে রাখে এবং ব্যাগকরা দেহটি একটি ডাফেল ব্যাগে রেখেছিলেন। তিনি দাবি করেছিলেন যে তিনি এবং মনতোয়া ভবন ছেড়ে চলে যান এবং তিনি ডাফেল ব্যাগ নিয়ে অন্য পথে চলে যান। সাক্ষাত্কারের সময় পুলিশ গ্যালেগোসকে মনতোয়ার একটি ছবি দেখায়, যার পুরো নাম অ্যাঞ্জেল রে মনতোয়া। তিনি নিশ্চিত করেছেন যে ছবিটি তার।
২০০৭ সালের ২৪ সেপ্টেম্বর, নিখোঁজ হওয়ার তিন দিন পর, লাল প্যান্ট, কার্টুন চরিত্র আঁকা লাল শার্ট ও গোলাপি টেনিস জুতা পরিহিত নেভাহর মৃতদেহ গাছের স্টাম্পের নিচে একটি খাদে একটি নীচে একটি সাদা প্লাস্টিকের আবর্জনার ব্যাগে পাওয়া যায়। তাকে দম্পতির অ্যাপার্টমেন্ট থেকে প্রায় ২ মাইল (৩.২ কিলোমিটার) দূরে পাওয়া গেছে। মৃত্যুর সময় অনির্ধারিত ছিল, যদিও পরে শ্বাসরোধের জন্য নির্ধারিত হয়েছিল। ২০০৭ সালের ২৫ শে সেপ্টেম্বর, তার জন্য মোমবাতি প্রজ্বলন অনুষ্ঠিত হয়, যেখানে কয়েক ডজন লোক নেভাহকে পাওয়া যাওয়া উপত্যকায় ফুল এবং স্টাফড খেলনা রাখে। ২০০৭ সালের ২ রা নভেম্বর নেভাকে একটি স্থায়ী স্মৃতিসৌধ উৎসর্গ করা হয়।
সুজেট জর্ডান

সুজেট জর্ডান (২১ অক্টোবর ১৯৭৪ - ১৩ মার্চ ২০১৫) ছিলেন ভারতের পশ্চিমবঙ্গের রাজধানী কলকাতা শহরের একজন বিশিষ্ট নারী অধিকার কর্মী এবং ধর্ষণ বিরোধী প্রচারক।
২০১২ সালের ৬ ফেব্রুয়ারি সন্ধ্যায় জর্ডান পার্ক স্ট্রিটের একটি নাইটক্লাব থেকে যখন তিনি চলে যাচ্ছিলেন, তখন প্রথমবারের মতো ৫ জন তরুণের (কাদের খান, মোঃ আলী, নাসির খান, রুমান খান এবং সুমিত বাজাজ) সাথে দেখা হয়। এর পরপরই, চলন্ত গাড়িতে পাঁচজন তাকে গণধর্ষন করে এবং পরে কলকাতা ক্লাবের বিপরীতে এক্সাইড ক্রসিংয়ের কাছে ফেলে দেয়। ভোর সাড়ে ৩টে নাগাদ তিনি একটি ট্যাক্সিতে চড়ে তার বাসভবনে যান।
যদিও মিডিয়া এবং পুলিশ প্রাথমিকভাবে ভুক্তভোগীর নামের একটি তথ্য ব্ল্যাকআউট নিশ্চিত করে, যেমনটি ভারতে প্রচলিত, পরে তিনি প্রকাশ্যে ৩৭ বছর বয়সী এবং দুই সন্তানের মা হিসাবে তার পরিচয় প্রকাশ করেন, যাতে অন্যান্য জীবিতদের কথা বলতে উৎসাহিত করা যায়। 
তার পরিচয় প্রকাশ করার পর তিনি বলেছিলেন, "আমি কেন আমার পরিচয় গোপন করব কেন? এটি তো আমার দোষ ছিল না। আমি কেন এমন কিছুর জন্য লজ্জিত হব যার জন্ম আমি দিইনি? আমি বর্বরতার শিকার হয়েছি, আমাকে নির্যাতনের শিকার হতে হয়েছে, এবং আমাকে ধর্ষণের শিকার হতে হয়েছে, এবং আমি লড়াই করছি এবং আমি লড়াই করব।" তার মৃত্যুর সময়, চলন্ত গাড়ির ভিতরে জর্ডানকে ধর্ষণ করার অভিযোগে অভিযুক্ত পাঁচ জনের মধ্যে তিনজনকে গ্রেপ্তার করা হয়েছিল এবং তাদের বিচার চলছে, যদিও তারা এই অভিযোগ অস্বীকার করেছে। মূল সন্দেহভাজন সহ বাকি দুজনকে গ্রেপ্তার করা হয়নি। আসামিদের নাম মোহোমমাদ আলী ও কাদের খান (তখন নুসরাত জাহানের প্রেমিক) পলাতক ছিল এবং নাসির খান, রুমান খান (রুমান খান ওরফে টুসি) এবং সুমিত বাজাজ হেফাজতে ছিল। 
প্রধান আসামিদের মধ্যে একজন বাংলা টেলিভিশন তারকা ও পরবর্তীতে বসিরহাট থেকে সংসদ সদস্য নুসরাত জাহানের তৎকালীন প্রেমিক কাদির খান। ৫ বছর পরে নয়ডার একটি গোপন আস্তানা থেকে পশ্চিমবঙ্গ পুলিশ খানকে গ্রেফতার করে নিয়ে যায়। ২০২০ সাল পর্যন্ত তিনি কারাগারে রয়েছেন। 
অন্য আসামি নাসের খান, রুমান খান এবং সুমিত বাজাজকে ২০১২ সালের ফেব্রুয়ারিতে গ্রেপ্তার করা হয়। ২০১৫ সালের ১০ ডিসেম্বর নগর দায়রা আদালত, কলকাতা অভিযুক্তকে পাঁচজনই দোষী সাব্যস্ত করে। আসামিদের ১২০ (বি) (অপরাধমূলক ষড়যন্ত্র), ৫০৬ (অপরাধমূলক ভীতি প্রদর্শন), ৩২৩ (স্বেচ্ছায় আঘাত করা), ৩৪ (সাধারণ উদ্দেশ্য), ৩৭৬(২)(জি) (গণধর্ষন) এর অধীনে দোষী সাব্যস্ত করা হয়। এনসেফ্যালাইটিসে আক্রান্ত ব্যক্তির মৃত্যুর কয়েক মাস পর হেফাজতে থাকা তিন আসামিকে (নাসের, রুমান ও সুমিত) ১০ বছরের কারাদণ্ড দেওয়া হয়। 
এই ঘটনার চার বছর পর, প্রধান অভিযুক্ত কাদের খান এবং মুহাম্মদ আলীকে ২০১৬ সালের ৩০ সেপ্টেম্বর নয়ডায় গ্রেপ্তার করা হয়, কলকাতায় ফিরিয়ে আনা হয় এবং আদালতে হাজির করা হয়। ২০২০ সালের জুনের মাঝামাঝি সময়ে, সুমিত বাজাজ 'ভালো আচরণের জন্য' তার সাজা শেষ হওয়ার ২০ মাস আগে মুক্তি পান।
হাওয়া (পত্রিকা)

হাওয়া (ইংরেজিতে এর অর্থ "ইভ") হল মিশরের কায়রো থেকে প্রকাশিত একটি আরবি ভাষার সাপ্তাহিক মহিলাদের পত্রিকা। এটি মিশরের প্রাচীনতম একটি পত্রিকা যেটি নারী এবং পরিবারের জন্য নিবেদিত। আরব দেশের অন্যান্য মহিলা পত্রিকাগুলি এই পত্রিকাটিকে অনুকরণ করে তৈরি হয়েছিল। এটি ছিল মিশরের প্রথম মহিলাদের জন্য পত্রিকা এবং এটি ১৯৫৪ সালে প্রতিষ্ঠিত হয়েছিল।
"হাওয়া" প্রথম প্রকাশিত হয়েছিল ১৯৫৪ সালে। এর প্রতিষ্ঠাতা ছিলেন আমিনা আল সাইদ (১৯১৪-১৯৯৫), তিনি ছিলেন একজন মিশরীয় সাংবাদিক এবং নারীবাদী। এর প্রকাশনার দায়িত্বে ছিল দার আল হিলালের মত প্রকাশনা সংস্থা।
"হাওয়া" সাপ্তাহিকভাবে প্রকাশিত হয়। এই পত্রিকায় নারীবাদী দৃষ্টিকোণকে ব্যবহার করে স্বাস্থ্য ও সৌন্দর্য, পারিবারিক বিষয়, ফ্যাশন, সাজসজ্জা এবং গৃহ ব্যবস্থাপনা সম্পর্কিত খবর থাকে। ১৯৭০ এর দশকে মিশরীয় এবং পাশ্চাত্য উভয় লেখকের লেখা ছোটগল্প এই পত্রিকায় স্থান পেয়েছে। পত্রিকাটি শুধু নারীদের লক্ষ্য করে তৈরি তা নয়, পুরুষদের আগ্রহের মত বিষয়ও এখানে থাকে।
এই পত্রিকার প্রতিষ্ঠাতা, আমিনা আল সাইদ, সাপ্তাহিকের প্রথম প্রধান সম্পাদক ছিলেন এবং ১৯৫৪ সালে এর প্রতিষ্ঠা থেকে শুরু করে ১৯৬৯ সাল পর্যন্ত এই পদে দায়িত্ব পালন করেছিলেন। তিনি ছিলেন মিশরের প্রথম মহিলা প্রধান সম্পাদক এবং প্রকাশনা সংস্থা দার আল হিলালের প্রথম মহিলা সভাপতি।। ১৯৯৫ সালে তাঁর মৃত্যুর আগে পর্যন্ত তিনি "হাওয়া" -তে একটি করে সাপ্তাহিক কলাম লিখে গেছেন।
ইকবাল বারাকা এই পত্রিকার দীর্ঘমেয়াদী প্রধান সম্পাদক ছিলেন তিনি ১৯৯৩ সালের জুলাই মাসে এই পদে নিযুক্ত হন। ২০১৪ সালের ২৮শে জুন তারিখে ম্যাগদা মাহমুদ পত্রিকার প্রধান সম্পাদক হন।
মিশরীয় বুদ্ধিজীবী লতিফা আল-জায়াত ১৯৬৫ থেকে ১৯৬৮ পর্যন্ত "হাওয়া"র অবদানকারী ছিলেন।
১৯৫৪ সালে "হাওয়া"র এর প্রচার সংখ্যা ছিল ১৭৫,০০০ কপি। ১৯৬৭ সালের আগেই এটির প্রচার সংখ্যা ২০০,০০০ কপিতে পৌঁছে গিয়েছিল। ১৯৬৭ সাল এবং ১৯৭০ সালের মধ্যে এই সংখ্যাটি ছিল প্রায় ১৭৫,০০০ কপি ছিল। ২০০০ সালে পত্রিকার প্রচার সংখ্যা ছিল ১৫০,০০০ কপি। সমস্ত আরবি প্রকাশনার মধ্যে এই পত্রিকাটি বিদেশেও উচ্চ প্রচার সংখ্যা পেয়েছিল।
মিশরের পত্রিকার তালিকা
মিতহাত সানজার

মিথান সানকার (জন্ম ১৯৬৩) আরব বংশোদ্ভূত তুর্কি জন ও সাংবিধানিক আইনের অধ্যাপক, কলাম লেখক এবং অনুবাদক। তিনি ২০১৫ সালের জুন মাসের সাধারণ নির্বাচনের পর থেকে তুর্কি পার্লামেন্টে পিপলস ডেমোক্রেটিক পার্টির (এইচডিপি) এমপি ছিলেন এবং ২০২০ সালের ফেব্রুয়ারিতে দলের কো-চেয়ারম্যান নির্বাচিত হন। দলটি নারীবাদ, এলজিবিটি+ অধিকার, সংখ্যালঘু অধিকার, যুব অধিকার এবং সাম্যবাদের বিষয়ে কাজ করে।
১৯৬৩ সালে নুসাইবিনে জন্মগ্রহণ কারী সানকার আঙ্কারা বিশ্ববিদ্যালয়ে যাওয়ার আগে দিয়ারবার্কের উচ্চ বিদ্যালয়ে পড়াশোনা করেন, যেখানে তিনি পাবলিক ল-এ মেজরিং করেন। ১৯৯৫ সালে স্নাতক হওয়ার পর তিনি সাংবিধানিক আইনে পিএইচডি করেন এবং "মৌলিক অধিকারের ব্যাখ্যা" () এর উপর একটি থিসিস করেন।
১৯৮৫-১৯৯০ সাল পর্যন্ত তিনি ডিকল বিশ্ববিদ্যালয়ের আইন অনুষদে গবেষণা সহকারী হিসেবে নিযুক্ত ছিলেন। ১৯৯৯ সাল থেকে তিনি একজন প্রভাষক এবং ২০০৭ সাল থেকে আঙ্কারা বিশ্ববিদ্যালয়ের পূর্ণ অধ্যাপক। সহপণ্ডিত তানিল বোরার সাথে একত্রে তিনি জরগেন হাবারমাস-এর প্রথম প্রধান কাজ "স্ট্রুক্তুর্ওয়ান্ডেল ডার অফেন্টলিচকেইট" তুর্কি ভাষায় অনুবাদ করেন।
মিথাত সানকার আঙ্কারা ভিত্তিক মানবাধিকার ফাউন্ডেশন (টিআইএইচভি, এস্ট ১৯৯০) এবং ইনস্টিটিউট অফ হিউম্যান রাইটস (টিআইএইচকে, এস্ট ১৯৯৯) এর অন্যতম প্রতিষ্ঠাতা। ১৯৯৮ থেকে ২০০৩ সালের মধ্যে সানকার এবং তার সহকর্মী তানিল বোরা তুরস্কে মানবাধিকার আন্দোলন নিয়ে মানবাধিকার সমিতির (আইএইচডি) বার্ষিক সম্মেলনের আয়োজন করেন।
২০০৭ সাল থেকে তিনি বামপন্থী বিরগুন সংবাদপত্রের কলামলেখক। তিনি তারাফ সংবাদপত্রের জন্যও লিখেছিলেন।
২০১৫ সালের জুনের সাধারণ নির্বাচনের আগে, সানকারকে এইচডিপি নেতা সেরাহাত্তিন দেমিতাস, যিনি তার অন্যতম প্রাক্তন ছাত্র, সংসদে প্রতিদ্বন্দ্বিতা করতে বলেছিলেন। কিছুটা দ্বিধার পর, তিনি এইচডিপিকে ১০% সীমার উপরে সহায়তা করার জন্য তার একাডেমিক ক্যারিয়ার স্থগিত করতে সম্মত হন। মার্দ্লিন আসনে দলের নির্বাচনী তালিকার শীর্ষে থাকা অবস্থায় তিনি গ্র্যান্ড ন্যাশনাল অ্যাসেম্বলির সদস্য নির্বাচিত হন। পরবর্তী নভেম্বর ২০১৫ স্ন্যাপ নির্বাচনে এবং সাধারণ নির্বাচন ২০১৮ সালে তিনি পুনরায় নির্বাচিত হন। তিনি বর্তমানে গ্র্যান্ড ন্যাশনাল অ্যাসেম্বলির ডেপুটি স্পিকার।
২০১৫ সালের নভেম্বরমাসে সানকার এবং এরোল ডোরা সীমান্ত শহর নুসাইবিনে চলমান ব্যতিক্রম কারফিউর প্রতিবাদে অনশন ধর্মঘটে সহসংসদ সদস্য গুলসের ইলদিরিম এবং আলী আতালানের সাথে যোগ দেন, যেখানে ১৩ নভেম্বর থেকে[৫] এবং জঙ্গি ওয়াইডিজি-এইচ সদস্যদের বিরুদ্ধে কাজ করার অজুহাতে ৭০% এলাকা বিদ্যুৎ থেকে ও ৩০% এলাকা পাবু সরবরাহ থেকে বিচ্ছিন্ন হয়ে গেছে।
২০২০ সালের ২৩ ফেব্রুয়ারি সানকার পুনরায় নির্বাচিত পারভিন বুলদানের সাথে পিপলস ডেমোক্রেটিক পার্টির সহ-সভাপতি নির্বাচিত হন।
জিওং-ইনের মৃত্যু

জিওং-ইন (কোরিয়ান : 정인; জুন ১০, ২০১৯ - অক্টোবর ১৩, ২০২০) দক্ষিণ কোরিয়ার সিউলের ১৬ মাসের একটি শিশু কন্যা ছিল, যাকে তার দত্তক পিতামাতা ২৭১ দিন (৮ মাস) নির্যাতন ও নির্যাতন করেছিল এবং শেষ পর্যন্ত পেটে গুরুতর আঘাতের কারণে ১৩ অক্টোবর, ২০২০ তারিখে মারা যায়। দত্তক কন্যা হিসেবে তার পুরো নাম ছিল আহান ইউল-হা (কোরীয়: 안율하)।
তার দত্তক মা জ্যাং হাইয়ং-এর বিরুদ্ধে হত্যা ও শিশু নির্যাতনের অভিযোগ আনা হয়েছে। তার দত্তক পিতা আহন সানগিউনের বিরুদ্ধে কেবল মাত্র শিশু নির্যাতন এবং অবহেলার অভিযোগ আনা হয়েছে কারণ তিনি দাবি করেছেন যে তিনি তার স্ত্রীর আপত্তিকর কাজ সম্পর্কে অজ্ঞাত ছিলেন। ২০২১ সালের ১৪ ই মে জ্যাংকে যাবজ্জীবন কারাদণ্ড দেওয়া হয় এবং আহানকে ৫ বছরের কারাদণ্ড দেওয়া হয়। জিওং-ইনের মৃত্যু জাতীয় ক্ষোভ এবং আন্তর্জাতিক সচেতনতার সৃষ্টি করে। যদিও জিওং-ইনের ডে-কেয়ার শিক্ষক, একজন পারিবারিক বন্ধু এবং একজন শিশু রোগ বিশেষজ্ঞের দ্বারা তিনটি সন্দেহজনক শিশু নির্যাতনের প্রতিবেদন দায়ের করা হলেও তার দত্তক পিতামাতার বিরুদ্ধে অভিযোগ চাপানোর ক্ষেত্রে পুলিশের ব্যর্থতার কারণে এই ক্ষোভের বেশিরভাগই কেন্দ্রীভূত ছিল। শিশু রোগ বিশেষজ্ঞ জিওং-ইনপরীক্ষা করেছিলেন এবং তার শরীরে একাধিক ক্ষত এবং ওজন হ্রাস এতটাই উল্লেখযোগ্য ছিল যে এটি নির্যাতন এবং অপুষ্টির প্রমাণ হিসাবে বিবেচিত হয়েছিল। হল্ট ইন্টারন্যাশনাল চিলড্রেনস সার্ভিসেস-এর শ্রমিকরাও নির্যাতনের খবর পাওয়ার পর ফলো-আপে ব্যর্থ হয়। জিওং-ইনের মৃত্যু জাতীয় ক্ষোভ এবং আন্তর্জাতিক সচেতনতা ছড়ায়।
১৩ অক্টোবর, ২০২০ তারিখে জিওং-ইনকে তার দত্তক মা ট্যাক্সিতে করে হাসপাতালে নিয়ে আসেন এবং কার্ডিয়াক অ্যারেস্টের কারণে কয়েক ঘন্টা পরে মারা যান। সিটি স্ক্যান এবং ময়নাতদন্ত থেকে জানা যায়: তার পেটে রক্ত ছিল (তার রক্তের ৮০%); যে তার কলারবোন, পাঁজর এবং বাহুতে একাধিক হাড় ের হাড় ভেঙে ছিল, কিছু হাড় 2-4 মাস আগে স্ব-নিরাময়ের পরে আবার ভেঙে গেছে; এবং তার মুখ, ঘাড়, কান এবং পায়ে অসংখ্য ক্ষত ছিল। মৃত্যুর কারণটি তার অগ্ন্যাশয়ের অঙ্গচ্ছেদ এবং তার অভ্যন্তরীণ অঙ্গগুলির আঘাতজনক ক্ষতি হিসাবে রায় দেওয়া হয়েছিল, যার মধ্যে ভারী বাহ্যিক শক্তির কারণে গুরুতর অন্ত্রের ফাটলও ছিল। ফরেনসিক ডাক্তার চতুর্থ বিচারে সাক্ষ্য দিয়েছিলেন যে তিনি সন্দেহ করেছিলেন যে জিওং-ইন মারা যাওয়ার প্রায় তিন থেকে পাঁচ দিন আগে কমপক্ষে আরও একটি মারাত্মক মারধর হয়েছিল, যা দক্ষিণ কোরিয়ায় একটি সরকারী ছুটিতে পড়েছিল, যা ইঙ্গিত করে যে দত্তক পিতামাতা উভয়ই বাড়িতে ছিলেন।
২জানুয়ারি, ২০২১ তারিখে অনুসন্ধানী অনুষ্ঠান "অনুত্তরিত প্রশ্নগুলির" (কোরিয়ান: 그것이 알고 싶다) এর একটি পর্ব বিশ্লেষণ করে যে জিওং-ইনের কি হয়েছে, এবং দক্ষিণ কোরিয়ার সম্প্রচারকারী এসবিএস দ্বারা প্রচারিত হয়; অনুষ্ঠানটি ভাইরাল হয়ে যায় এবং দক্ষিণ কোরিয়ায় জাতীয় ক্ষোভ ের সৃষ্টি করে। হাজার হাজার বিক্ষোভকারী এবং শিশু অধিকার কর্মীরা শিশুদের নির্যাতন থেকে আরও ভালভাবে রক্ষা করতে এবং দত্তক পিতামাতা জ্যাং এবং আহনের জন্য সর্বোচ্চ শাস্তি বাস্তবায়নের জন্য সরকারি সংস্কার আইন দাবি করেছে। শিশু নির্যাতন সম্পর্কে সচেতনতা বৃদ্ধির জন্য #SorryJeongIn অনলাইন প্রচারণাও তৈরি করা হয়েছিল, বিশেষ করে জিওং-ইনের ক্ষেত্রে।
নিউ প্রোফাইল (আন্দোলন)

নিউ প্রোফাইল () ইসরাইলী সমাজে রূপান্তরিত একটি নাগরিক আন্দোলন। ( " – শব্দটি সম্প্রতি ইসরাইলী সমাজে উদ্ভাবিত বামপন্থী দলের "সামরিকায়ন" বিরোধী হিসেবে হাইলাইট করে”।) এটি একটি স্বেচ্ছাসেবী সংগঠন যা সামরিক বাহিনীতে যোগদানের ক্ষেত্রে বাধ্যতামূলক আইনের বিরুদ্ধে কাজ করে। আর ইসরাইল প্রতিরক্ষা বাহিনীতে যারা যোগদান করতে অস্বীকার করে তাদের সমর্থন করে। নিউ প্রোফাইল একটি নারীবাদী সংগঠন, এর বেশিরভাগ কর্মী নারী, পুরুষও আছে। এটি ১৯৯৮ সালে প্রতিষ্ঠিত হয়। প্রতিষ্ঠাতাদের মধ্যে অন্যতম হলেন রিলা মাজালি । এ সংস্থা ধারণা করে, আমাদের রাজ্যে সৈন্যদের থাকার দরকার নেই। আজ ইসরাইল নির্ধারিত শান্তির রাজনীতি করতে সক্ষম। তাই ইসরাইল সামরিকীকৃত সমাজ হতে হবে না। আমাদের নিজেদের, আমাদের সন্তানদের, আমাদের অংশীদারদের অবিরাম সৈন্য হিসাবে একত্রিত হওয়ার দরকার নেই, যোদ্ধাদের মতো জীবনযাপনের প্রয়োজন নেই। এ সংগঠনটি আরও বলে, ২০১০ সালের জানুয়ারিতে জাতিসংঘের সরকারী সংস্থা প্রথমবারের মতো নির্ধারণ করে যে ইসরাইলী সরকার পরিচালিত সামরিকীকরণ স্কুল ব্যবস্থার শিশু অধিকারের আন্তর্জাতিক কনভেনশন প্রটোকল বাস্তবায়নের লঙ্ঘন করছে। অথচ তারা সশস্ত্র সংঘাতে শিশুদের সম্পৃক্ততায় শিশু অধিকার সংক্রান্ত জাতিসংঘের কনভেনশন (ওপ্যাক) এ স্বাক্ষরকারী দেশ। সামাজিক পরিবর্তনের জন্য কাজ করা বেশিরভাগ আন্দোলনের মতো, নিউ প্রোফাইল তার চলমান খরচ কভার করার জন্য অনুদানের উপর নির্ভর করে। যুক্তরাষ্ট্ থেকে রিফিউজার সলিডারিটি নেটওয়ার্কের মাধ্যমে অর্থ আসে। কানাডা থেকে লা গ্যালারি ফোকাসের মাধ্যমে অনেক অর্থ আসে। এছাড়াও ইসরাইলের অভ্যান্তরিন ভাবে অর্থ আসে।
ইসরায়েলি সমাজে সামরিকতা কমানো।
পশ্চিম তীর এবং গাজা উপত্যকায় ইসরাইলি দখলদারিত্বের প্রতিরোধ।
প্রোফাইল ২১ এর কলঙ্ক হ্রাস করা।
ইসরাইলি সামরিক বাহিনীতে বাধ্যতামূলক তালিকাভুক্তির আইন বাতিল করা।
রফুসেনিক বা অন্যান্য কারণে সেনাবাহিনীতে তালিকাভুক্ত না হওয়া ব্যক্তিদের সাহায্য করা।
সেনাবাহিনীতে ভর্তি হওয়া বা অধিকৃত অঞ্চলে চাকরি করতে অস্বীকার করার কারণে সেনাবাহিনীর কারাগারে থাকা রিফিউসনিকদের সমর্থন করা।
জনসাধারণকে শিক্ষিত করা।
লেসবিয়ান মহিলাদের নিয়োগ।
২০০৮ সালের সেপ্টেম্বরে, ইসরায়েলের অ্যাটর্নি জেনারেল মেনাচেম মাজুজ পুলিশকে "খসড়া ডোজিংয়ের জন্য উসকানি দেওয়ার" এবং মানুষকে প্রতারণা করার অভিযোগে নিউ প্রোফাইলের বিরুদ্ধে একটি ফৌজদারি তদন্ত খোলার নির্দেশ দেন। ২৬ এপ্রিল, ২০০৯ সালে নিউ প্রোফাইল অ্যাক্টিভিস্টকে আটক করা হয় এবং সংগঠনের কম্পিউটার বাজেয়াপ্ত করা হয়।
ওমর সাদসহ সকল ব্যক্তির কারাদণ্ডের অবসান ঘটায় যারা শুধুমাত্র সামরিক চাকরিতে আপত্তিকর কাজের জন্য আটক ছিল।
হান্না উইলিয়ামস হত্যাকাণ্ড

হান্না উইলিয়ামস (মে ১৯৮৬ - আনুমানিক. ২১ এপ্রিল ২০০১) ১৪ বছর বয়সী স্কুলছাত্রী ছিলেন। তিনি ২১ এপ্রিল ২০০১ তারিখে একটি শপিং ট্রিপের সময় নিখোঁজ হওয়ার পর খুন হয়। একজন আইরিশ দোষী সাব্যস্ত যৌন অপরাধী রবার্ট হাওয়ার্ডকে ২০০৩ সালে দোষী সাব্যস্ত করা হয় এবং তার হত্যার জন্য যাবজ্জীবন কারাদণ্ড দেওয়া হয়।
এই মামলাটি (ব্রিটিশ দাতব্য সংস্থা মিসিং পিপল, পূর্বে ন্যাশনাল মিসিং পার্সনস হেল্পলাইন, অন্যান্যদের মধ্যে) শ্বেতাঙ্গ মহিলা সিন্ড্রোমের নিখোঁজ হওয়ার উদাহরণ হিসাবে উল্লেখ করা হয়েছে। এর কারণ উইলিয়ামস, একজন শ্রমিক শ্রেণীর মেয়ে, যার বাড়ি থেকে পালিয়ে যাওয়ার ইতিহাস রয়েছে, একই বয়সের অন্যান্য নিখোঁজ মেয়েদের তুলনায় অনেক কম প্রেস কভারেজ পেয়েছে, যারা প্রায় একই সময়ে নিখোঁজ হয়ে যায়, বিশেষ করে ড্যানিয়েল জোন্স (যিনি জুন ২০০১ সালে নিখোঁজ হন এবং যার মৃতদেহ কখনও পাওয়া যায়নি) এবং মিলি ডাওলার, দুজনেই আপাতদৃষ্টিতে স্থিতিশীল পরিবারের মধ্যবিত্ত স্কুলছাত্রী ছিলেন।
২০০১ সালের ২১ শে এপ্রিল হান্না উইলিয়ামস তার মাকে বলেছিলেন যে তিনি ডার্টফোর্ডে উইন্ডো শপিং করতে যাচ্ছেন, কিন্তু আর বাড়ি ফিরে আসেননি। অনেক দিন ধরে অনুমান করা হয়েছিল যে উইলিয়ামস পালিয়ে গেছে, এবং অনুসন্ধানটি এই কারণে সাহায্য করেনি যে একজন বন্ধু সম্ভাব্য নিহত হওয়ার অনেক পরে তাকে দেখেছিল।
উইলিয়ামসের দেহ ১৫ মার্চ ২০০২ সালে টেমস নদীর পাশে কেন্টের নর্থফ্লিটের একটি শিল্প এলাকায় একটি সিমেন্টের কাজে আবিষ্কৃত হয়। প্রাথমিকভাবে অনুমান করা হয়েছিল যে দেহটি ড্যানিয়েল জোন্সের, যিনি ২০০১ সালের ১৮ জুন থেকে এসেক্সের ইস্ট টিলবুরি থেকে নিখোঁজ ছিলেন, কিন্তু উইলিয়ামসের পোশাক সঠিক সনাক্তকরণের দিকে পরিচালিত করে। উইলিয়ামসের মৃতদেহ আবিষ্কারের সাথে সাথে সারের মিলি ডাওলারের অন্তর্ধান এবং পরে হত্যার তদন্তও ঘটে, যিনি ২০০২ সালের ২১ শে মার্চ নিখোঁজ হন। 
একজন দোষী সাব্যস্ত যৌন অপরাধী রবার্ট হাওয়ার্ড ১৯ সাল থেকে উইলিয়ামসকে চিনতেন। উইলিয়ামসের লাশ পাওয়া যাওয়ার আট দিন পর ২০০২ সালের ২৩ মার্চ তাকে গ্রেপ্তার করা হয়। ২০০৩ সালের অক্টোবরে মেইডস্টোন ক্রাউন কোর্টে তার বিচারের সময় হাওয়ার্ড উইলিয়ামসকে ধর্ষণ ও হত্যার দায়ে দোষী সাব্যস্ত হন এবং তাকে যাবজ্জীবন কারাদণ্ড দেওয়া হয়। বিচার বিচারক কর্তৃক কোন ন্যূনতম মেয়াদ সুপারিশ করা হয়নি বলে জানা গেছে, এবং পরবর্তীতে উচ্চ আদালত কর্তৃক জারি করা ন্যূনতম মেয়াদের কোন প্রতিবেদন পাওয়া যায়নি।
শেরিন ম্যাথিউজের মৃত্যু

শেরিন সুসান ম্যাথিউজ (জন্মনাম: সরস্বতী কুমারী) (জুলাই ১৪, ২০১৪ - অক্টোবর ৭, ২০১৭) ছিলেন একজন ভারতীয় আমেরিকান শিশু যাকে টেক্সাসের রিচার্ডসনের একটি কালভার্টে মৃত অবস্থায় পাওয়া যায়। ৭ অক্টোবর, ২০১৭ তারিখে তার দত্তক পিতা ওয়েসলি ম্যাথিউজ তাকে নিখোঁজ বলে জানান। তার মৃতদেহ টি তার বাড়ির কাছে একটি কালভার্টে একটি রাস্তার নীচে পাওয়া গিয়েছিল এবং তার দত্তক বাবা মৃতদেহটি নিষ্পত্তি করার কথা স্বীকার করেছিলেন।
শেরিন ম্যাথিউজ ভারতের বিহারের গয়ায় জন্মগ্রহণ করেন। তার জন্মের পরপরই, তাকে তার আপন পিতামাতা পরিত্যাগ করেন, যিনি তাকে সিটি ট্রেন স্টেশনের একটি ঝোপের মধ্যে রেখে যান। তাকে একজন দাতব্য কর্মী খুঁজে পান এবং ববিতা কুমারী পরিচালিত নালন্দার একটি দত্তক কেন্দ্র নালন্দা মাদার টেরেসা আনাথ সেবা আশ্রমে নিয়ে যাওয়া হয়। কুমারী শিশুটিকে হিন্দু দেবী সরস্বতীর নামে প্রথম নাম "সরস্বতী" এবং সেইসাথে তার নিজের পদবি দিয়েছিলেন। কুমারী স্মরণ করেন যে সরস্বতী তাকে <nowiki>"মা"</nowiki> বলে ডাকতেন। তিনি সরস্বতীকে একটি সুখী এবং সুস্থ শিশু হিসাবে বর্ণনা করেছিলেন।
টেক্সাসের রিচার্ডসনের বাসিন্দা ওয়েসলি ম্যাথিউজ এবং তাঁর স্ত্রী সিনি ম্যাথিউজ ১৮ জুলাই, ২০১৬ তারিখে সরস্বতীকে দত্তক নেন। তারা তার নাম পরিবর্তন করে "শেরিন" রাখেন। ববিতা কুমারী বলেছিলেন যে দত্তক নেওয়ার সময়, এই দম্পতি কোনও হিন্দি বলতেন না, যা শেরিন একমাত্র ভাষায় কথা বলতেন। যাইহোক, বিশ্বাস করে যে মার্কিন যুক্তরাষ্ট্রে শিশুটির আরও ভাল জীবন থাকবে, কুমারী দত্তক নিতে সম্মত হন।
শেরিন তার দত্তক নেওয়া পিতামাতার সাথে টেক্সাসের রিচার্ডসনে থাকতেন যতক্ষণ না তিনি অক্টোবর ২০১৭ সালে নিখোঁজ হওয়ার খবর পাওয়া যায়। শেরিনের মৃত্যুর ফলে ভারত সরকার ভবিষ্যতে অনুরূপ ঘটনা রোধ করতে তাদের দত্তক প্রক্রিয়া সংশোধন করেছে।
রিচার্ডসন পুলিশকে ৭ অক্টোবর, ২০১৭ তারিখে সকাল ৮ টার দিকে শেরিনের নিখোঁজ হওয়ার বিষয়ে অবহিত করা হয়। ওয়েসলি ম্যাথিউজ পুলিশকে জানান যে শেরিন ভারত থেকে দত্তক নেওয়ার সময় খুব অপুষ্টিতে ভুগছিলেন (একটি দাবি যা ববিতা কুমারী পরে অস্বীকার করেছিলেন) এবং তার ওজন বাড়ানোর জন্য, যখনই তিনি জেগে ছিলেন তখন তার খাওয়া-দাওয়া করা উচিত। ওয়েসলি ম্যাথিউজের প্রাথমিক প্রতিবেদনে ইঙ্গিত দেওয়া হয়েছিল যে এই খাওয়ানোর মধ্যে একটি সেদিন ভোর ৩টায় .m চেষ্টা করা হয়েছিল। যাইহোক, শেরিন তার দুধ পান করতে চায়নি, এবং শাস্তি হিসাবে, তিনি তাকে নিকটবর্তী গলিতে বাইরে দাঁড় করিয়েছিলেন। ১৫ মিনিট পরে ম্যাথিউজ যখন শেরিনকে পরীক্ষা করতে বাইরে ফিরে যান, তখন তিনি নিখোঁজ ছিলেন। তাৎক্ষণিকভাবে নিখোঁজ হওয়ার খবর না দিয়ে, ম্যাথিউজ বলেছিলেন যে কী করা উচিত তা খুঁজে বের করার সময় তিনি লন্ড্রির বোঝা করেছিলেন।
বেশরমি মোর্চা

বেশরমি মোর্চা হচ্ছে স্লাটওয়াকের ভারতীয় সমতুল্য সংগঠন। তাই এটি "স্লাটওয়াক অর্থাত বেশরমি মোর্চা" নামেও পরিচিত। এটি ২০১১ সালে কানাডিয়ান নারীদের দ্বারা শুরু করা একটি সংগঠন যারা টরন্টোর পুলিশের প্রকাশ্য বিবৃতির প্রতিবাদ করে পরামর্শ দেয় যে মহিলারা যেভাবে পোশাক পরেন তাতে ধর্ষণ এবং যৌন নিপীড়ন এড়াতে পারেন। তারা এই বিষয়টি সম্পর্কে শিক্ষার জন্য বিশ্বজুড়ে অনুষ্ঠান পরিচালনা করেছে।
১৭ জুলাই ২০১১ সালে ভোপালে প্রথম বেশারমি মোর্চা অনুষ্ঠিত হয়। এরপর ৩১ জুলাই ২০১১ তারিখে বেশারমি মোর্চা দিল্লি অনুষ্ঠিত হয়। ২০১১ সালের ২১ আগস্ট বেশারমি মোর্চা লখনউয়ে অনুষ্ঠিত হয়েছিল। 
২০১১ সালের ৪ ডিসেম্বর সিঙ্গাপুর, কুয়ালালামপুর এবং হংকং-এ একই ধরনের অনুষ্ঠানের সাথে সামঞ্জস্য পূর্ণ বেশারমি মোর্চা ব্যাঙ্গালোর আপত্তি পাওয়ার পর পুলিশ তা বাতিল করে দেয়। পুলিশের একজন মুখপাত্র বলেছেন যে বেশরি মোড়ের বিরোধী গোষ্ঠীগুলি "সহিংস প্রতিবাদ' করার হুমকি দিয়েছে। আয়োজকদের একজন ধিল্লান মৌলি জানিয়েছেন যে তাকে বলা হয়েছিল যে অনুষ্ঠানটি "ভারতীয় সংস্কৃতির অংশ নয়"। মৌলি আরও বলেন, "একটি মহিলা সংগঠনের সহ-সভাপতি আমাকে ফোন করে বলেছিলেন যে যদি স্লাটওয়াকের সময় কোনও মহিলাকে ছোট পোশাকে দেখা যায় তবে তাদের ঝাড়ু দিয়ে মারধর করা হবে।"
ক্রিস্টি থম্পসন, "মিস ম্যাগাজিনের" জন্য লিখছেন।। তিনি পর্যবেক্ষণ করেছেন "... সমালোচকরা যেমন পরামর্শ দেন, মহিলারা সবেমাত্র পোশাক পরে রাস্তায় হাঁটার অধিকারের জন্য মিছিল করছে না। তারা রাস্তায় হাঁটার অধিকারের জন্য লড়াই করছে। পিরিয়ড।" 
বেশরমি মোর্চা () অর্থ হচ্ছে "নির্লজ্জ জোট"। নামটিকে প্রায়ই ইংরেজিতে "shameless protest" বা "shameless front" হিসাবে অনুবাদ করা হয়। এটি March of the Shameless" এবং "Shameless Campaign" হিসাবেও অনুবাদ করা হয়েছে। বেশমি মোর্চাকে ভারতে তার বিভিন্ন সাংস্কৃতিক দিক এবং ভাষাগুলি সম্বোধন করার জন্য নাম হিসাবে বেছে নেওয়া হয়েছিল।
"Slut" শব্দটি সরাসরি বা সমতুল্যভাবে হিন্দির মতো ভারতীয় ভাষায় অনুবাদ করে না। এর নিকটতম সমতুল্য সরাসরি অনুবাদ হল র‍্যান্ডি () অর্থ "পতিতা"। আয়োজকরা চিন্তিত যে পর্যবেক্ষকরা বিশ্বাস করবে যে বিক্ষোভকারীরা নারীদের নিরাপত্তা রক্ষা এবং যৌন সহিংসতা থেকে স্বাধীনতা অর্জনের জন্য প্রতিবাদ না করে পতিতা হিসেবে চিহ্নিত করছে, অথবা পতিতা হওয়ার অধিকার খুঁজছে।
বেশারমি () শব্দটিকে নির্লজ্জ ছাড়াও সাহসী হিসেবে অনুবাদ করা যেতে পারে। এটি অশ্লীলতা বা অশ্লীলতার একটি গুণ বোঝাতে পারে।
মোর্চা ( ) প্রতিবাদ এবং কর্মের ধারণার সাথে ঘনিষ্ঠভাবে জড়িত। এটি প্রায়শই রাজনৈতিক প্রতিবাদের ইঙ্গিত দেয় এবং এর সামরিক প্রভাব রয়েছে। 
বেশরমি মোর্চা একাধিক অর্থ রয়েছে যা সহজে অনুবাদ করা হয় না। এটিকে সাধারণত "নির্লজ্জভাবে এবং সাহসের সাথে ঐক্যবদ্ধভাবে প্রতিবাদ করা যা অন্যরা ভুল বা এমনকি অশ্লীল হিসাবে দেখতে পারে" হিসাবে সংক্ষিপ্ত অনুবাদ করা হয়।
জাওয়েদ জাফরী

সৈয়দ জাওয়েদ আহমদ জাফরী (, ; জন্ম ৪ ডিসেম্বর ১৯৬৩) একজন ভারতীয় অভিনেতা, নৃত্যশিল্পী ও কৌতুকাভিনেতা যিনি হিন্দি চলচ্চিত্র ও টেলিভিশন কার্যক্রমে আবির্ভূত হন। তিনি কৌতুকাভিনেতা জগদীপের ছেলে। তিনি ২০১৪ সালের মার্চ মাসে আম আদমি পার্টিতে যোগদান করেন এবং ২০১৪ সালের ভারতীয় সাধারণ নির্বাচনে লখনৌ নির্বাচনী এলাকা থেকে প্রতিদ্বন্দ্বিতা করে পঞ্চম স্থান লাভ করেন।
শাহিনদখত মোলাভার্দি

শাহিনদখত মোলাভার্দি (জন্ম ২৩ অক্টোবর ১৯৬৫) একজন ইরানি শিক্ষাবিদ, নারীবাদী কর্মী, আইনবিদ, পণ্ডিত এবং ইরানের রাষ্ট্রপতির একজন সহকারী ছিলেন। তিনি ইরানের রাষ্ট্রপতি হাসান রুহানির প্রথম মন্ত্রিসভায় (২০১৩–১৭) নারী ও পারিবারিক বিষয়ক উপ-রাষ্ট্রপতি ছিলেন। তিনি ২০১৭ সালে রুহানির দ্বিতীয় মন্ত্রিসভায় নাগরিক অধিকারের জন্য তার বিশেষ সহকারী হয়েছিলেন। ২০২০ সালে “দেশের গোয়েন্দা, নিরাপত্তা এবং আইন প্রয়োগকারী সংস্থা” তার বিরুদ্ধে তথ্য ফাঁস, দুর্নীতি ও পতিতাবৃত্তিকে উৎসাহিত করা ও ইসলামী শাসনের বিরুদ্ধে রাজনৈতিক প্রচার চালানোর অভিযোগে একটি মামলা দায়ের করে। এতে মোলাভার্দিকে ৩০ মাসের কারাদণ্ড দেয়া হয়। তিনি রায়ের বিরুদ্ধে আপিল করেও কোন ফল পাননি। অনেক সমালোচক বলেন, একজন শিক্ষাবিদ এবং নারীর অধিকার রক্ষাকারীর বিরুদ্ধে এই অভিযোগগুলি কীভাবে প্রমাণিত হতে পারে? তা স্পষ্ট নয়। কিন্তু ইরানে যারা সাধারণভাবে সংস্কার ও পরিবর্তনের দাবি করে তাদের বিরুদ্ধে গুরুতর অভিযোগ আনা এবং তাদের আইনানুগ প্রক্রিয়া ছাড়াই বন্ধ দরজায় বিচারের সাজা দেওয়া স্বাভাবিক ব্যাপার।” ৫৭ বছর বয়সী এই আইনজীবী ইসলামী প্রজাতন্ত্রের নারী ও মানবাধিকারের একজন সোচ্চার সমর্থক। তিনি পুরুষদের ক্রীড়া ইভেন্টে মহিলাদের অধিকারের কথা বলে বিভিন্ন বিতর্কে পড়েন। তিনি প্রেসিডেন্ট রুহানীর সমালোচনা করে বলেন, সে নারীর অধিকার ও তাদের সমস্যা সমাধানে ব্যর্থ হয়েছে। গত ছয় বছরে রুহানির প্রশাসন নারীদের অধিকার সংক্রান্ত একটি বিলও সংসদে (মজলিস) উপস্থাপন করতে ব্যর্থ হয়েছে।
তিনি চার বছর ধরে ইরানের মহিলা বিষয়ক উপরাষ্ট্রপতির দায়িত্ব পালন করেন। এরপর তিনি এক বছরের জন্য রুহানির "নাগরিক অধিকার বিষয়ক বিশেষ সহায়ক" হিসেবে নিযুক্ত হন। কিন্তু সরকারি পদে অবসরপ্রাপ্তদের চাকরি নিষিদ্ধ করার আইন বাস্তবায়নের পর ২০১৮ সালের নভেম্বরে পদত্যাগ করেন। শিয়া-অধ্যুষিত দেশে নারীর অধিকার উন্নয়নে তার প্রচেষ্টার জন্য ইরানের কট্টরপন্থীরা বারবার সমালোচনার ঝড় তুলে মোলাভেরদিকে খাটো করে। তিনি অনলাইনে সমকামি কাজে উৎসাহ দেয়ার জন্যও অভিযুক্ত হন। তবে এ অপরাধের জন্য ক্ষমা চান এবং পোস্টটি সরায়ে ফেলেন। বর্তামানে তিনি অবসর জীবনযাপন করছেন। অবসর গ্রহণের পর তার প্রথম সাক্ষাৎকারে সরকারি সংবাদ সংস্থা (আইআরএনএ) কে বলেন, “ইরানে মহিলাদের মর্যদার উন্নতির জন্য যে কোন রক্ষণশীলদের দ্বারা পরিত্যাগ করা হয়। গৃহ সহিংসতা থেকে নারীদের বাঁচানোর প্রচেষ্টা বা তাদের দত্তক নেওয়া কন্যাদের বিয়েতে সৎ বাবার নিষেধাজ্ঞাসহ তার ব্যর্থতার একটি তালিকা উপস্থাপন করে। ইরানের ইসলামী সংবিধান অনুযায়ী নারীদের সীমিত অধিকার রয়েছে। সব মহিলারই আইনগত হেফাজতকারী থাকে। তারা স্বামী, বাবা অথবা পরিবারের অন্য পুরুষ সদস্যের অধীন থাকে। তারা জিম্মাদারদের সিদ্ধান্ত বা কর্মের বিরুদ্ধে খুব কমই অভিযোগ করতে পারে।”
মিরি বেন-সিমহোন

মিরি বেন-সিমহোন ( ; ১ জানুয়ারি ১৩, ১৯৫০ - জুন ২৪, ১৯৯৬) ছিলেন একজন ইসরায়েলি কবি ।
বেন-সিমহোন ১৯৫০ সালে ফ্রান্সের মার্সেইতে একটি ট্রানজিট ক্যাম্পে জন্মগ্রহণ করেন, যখন তার বাবা-মা জেহাভা এবং হাইম বেন-সিমহোন মরোক্কোর ফেজ থেকে ইজরায়েলে যাচ্ছিলেন। তিনি পিতা-মাতার তিন সন্তানের মধ্যে সর্বকনিষ্ঠ। পরিবারটিকে জেরুজালেমের একটি ট্রানজিট ক্যাম্পে রাখা হয় এবং পরে জেরুজালেমের বেশিরভাগ মরোক্কোর কাতামন এলাকায় স্থানান্তরিত করা হয়। ড্যান আলবো, যিনি বেন-সিমহোন সম্পর্কে প্রবন্ধের একটি সমালোচনামূলক সংকলন প্রকাশ করেছিলেন, তার মতে, তিনি একজন উজ্জ্বল ছাত্রী ছিলেন, এবং তাকে প্রাথমিক বিদ্যালয়ের প্রথম দিকে সাহিত্যের জন্য উপহার হিসাবে চিহ্নিত করা হয়েছিল। বেন-সিমহোন যখন ছোট ছিলেন তখন তার বাবা পরিবারটি পরিত্যাগ করেছিলেন। তার মা আবার বিয়ে করেন, ইতালি থেকে আসা একজন অভিবাসীর সাথে, এবং এইভাবে তিনি ফরাসি (ঔপনিবেশিক), মরোক্কোর, ইতালীয় এবং ইজরায়েলি সংস্কৃতির সংস্পর্শে এসেছিলেন।
বেন-সিমহোন যখন প্রতিবেশী ধনী (অর্থাৎ আশকেনাজি) এলাকার একটি বিশেষ উচ্চ বিদ্যালয়ে পড়তে শুরু করেন, তখন তিনি প্রথমবারের মতো মিজরহিম এবং বিশেষ করে মরোক্কোর নাগরিকদের সম্পর্কে ইজরায়েলি আশকেনাজি মূলধারার নেতিবাচক কলঙ্ক আবিষ্কার করেন।
বেন-সিমহোন যখন প্রতিবেশী ধনী (অর্থাৎ আশকেনাজি) এলাকার একটি বিশেষ উচ্চ বিদ্যালয়ে পড়তে শুরু করেন, তখন তিনি প্রথমবারের মতো মিজরহিম এবং বিশেষ করে মরোক্কোর নাগরিকদের সম্পর্কে ইজরায়েলি আশকেনাজি মূলধারার নেতিবাচক কলঙ্ক আবিষ্কার করেন।
বেন-সিমহন জেরুজালেমের হিব্রু বিশ্ববিদ্যালয়ে হিব্রু সাহিত্য অধ্যয়ন করেছেন এবং তেল আবিবে বিট জেভি নাট্যকলা একাডেমিতে অভিনয় করেছেন। পড়াশোনা শেষ করে বেন-সিমহন একটি বিজ্ঞাপনী সংস্থায় কাজ শুরু করেন এবং স্থানীয় সংবাদপত্র "জেরুজালেম" -এর সম্পাদক হিসেবে। তিনি বিভিন্ন প্রতিষ্ঠানে অনুবাদক এবং সম্পাদক হিসেবেও কাজ করেছেন। 
বেন-সিমহন ২৫বছর বয়সে লেখালেখি শুরু করেন। তিনি ছোট গল্প এবং কবিতা লিখেছেন, এবং হিব্রুতে কবিতা অনুবাদ করেছেন। তার প্রথম সংগ্রহ, "আগ্রহী নয় আগ্রহী", ১৯৮৩ সালে প্রকাশিত হয়েছিল এবং তিনি মোট চারটি খণ্ডের কাজ প্রকাশ করেছিলেন। এছাড়াও, তার কবিতাগুলি কাব্যগ্রন্থে অন্তর্ভুক্ত করা হয়েছে এবং কিছু কিছু ইংরেজিতে অনুবাদ করা হয়েছে।
বেন-সিমহোনের মানসিক অসুস্থতার বেশ কয়েকটি পর্ব ছিল, এবং জেরুজালেমের তালাবিয়া মনোরোগ হাসপাতালে ভর্তি করা হয়েছিল। তিনি ঔপন্যাসিক শিমন জিমারের সাথে দীর্ঘমেয়াদী সম্পর্কে ছিলেন।
১৯৯৬ সালের ২৪ শে জুলাই বেন-সিমহোন একটি গাড়ি দুর্ঘটনায় নিহত হন।